אילת סווטיצקי

אילת סווטיצקי (נולדה ב 1977) היא סופרת ישראלית.

ביוגרפיה 
סווטיצקי נולדה וגדלה בקיבוץ נירים. החלה לכתוב בנעוריה כשהייתה בת 14, בעיקר שירה וסיפורים קצרים.

באוקטובר 2012 החלה לעסוק בכתיבה. בשנת 2013 ראה אור הספר הראשון בטרילוגיה שכתבה: תחרה וצבע ולאחר מכן ראו אור החלקים האחרים בטרילוגיה: זהב ודיו ופנינה ומשי, רומנים מסוגת הרומן האירוטי העוסקים בנושאים שונים, בין היתר נושאים המבוססים על חוויות חיים אישיות של המחברת כמו התמודדות עם הפרעה דו-קוטבית, הפרעת אכילה ועוד.

בשנת 2016 הקימה את "דבש הוצאה לאור". עד שנת 2023 כתבה והוציאה לאור 27 ספרים.

נשואה ואמא לשלושה ילדים מתגוררת בקיבוץ יגור. ב-7 באוקטובר במהלך מתקפת הפתע על ישראל (2023) אחיה הבכור רועי פופלוול נרצח, אימה חנה פרי ואחיה נדב פופלוול נחטפו.

קישורים חיצוניים 

 
 אילת סווטיצקי ברשת החברתית פייסבוק
 רשימת היצירות של אילת סווטיצקי, קטלוג הספרייה הלאומית
 הספרים של אילת סווטיצקי, באתר "סימניה"
 הלוחשות לספרים מארחות את אילת סווטיצקי, יוטיוב
 מורן שריר, הטרגדיה האישית יצאה מהטלוויזיה והגיעה לכריכת הספרים, הארץ

הערות שוליים 

סופרות ישראליות
סופרים ישראלים
סופרים כותבי עברית
סופרות כותבות עברית
יגור: אישים
נירים: אישים
ישראליות שנולדו ב-1977
ישראלים שנולדו ב-1977